Document ID: 32010D0276

DECIZIA COMISIEI
din 10 mai 2010
de modificare a anexelor I și II la Decizia 2009/861/CE privind măsuri tranzitorii în temeiul Regulamentului (CE) nr. 853/2004 al Parlamentului European și al Consiliului în ceea ce privește prelucrarea laptelui crud care nu respectă cerințele în anumite unități de prelucrare a laptelui din Bulgaria
[notificată cu numărul C(2010) 2953]
(Text cu relevanță pentru SEE)
(2010/276/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (1), în special articolul 9 primul paragraf,
întrucât:
(1)
Regulamentul (CE) nr. 853/2004 stabilește norme specifice pentru igiena alimentelor de origine animală care trebuie respectate de operatorii din sectorul alimentar. Normele respective includ cerințe referitoare la igiena laptelui crud și a produselor lactate.
(2)
Decizia 2009/861/CE a Comisiei (2) prevede anumite derogări de la cerințele stipulate în subcapitolele II și III capitolul I secțiunea IX din anexa III la Regulamentul (CE) nr. 853/2004, care trebuie respectate de unitățile de prelucrare a laptelui din Bulgaria menționate în decizia respectivă. Aceasta se aplică de la 1 ianuarie 2010 până la 31 decembrie 2011.
(3)
În consecință, prin derogare de la prevederile relevante ale Regulamentului (CE) nr. 853/2004, anumite unități de prelucrare a laptelui menționate în anexa I la Decizia 2009/861/CE pot prelucra lapte care respectă și lapte care nu respectă cerințele relevante, cu condiția ca prelucrarea să se efectueze pe linii de producție separate. În plus, anumite unități de prelucrare a laptelui menționate în anexa II la decizia respectivă pot prelucra lapte care nu respectă cerințele relevante fără a dispune de linii de producție separate.
(4)
Bulgaria a trimis Comisei la data de 20 noiembrie 2009 o listă revizuită și actualizată conținând respectivele unități de prelucrare a laptelui. Prin urmare, este necesar ca lista unităților din anexele la Decizia 2009/861/CE să fie modificată.
(5)
Întrucât Decizia 2009/861/CE se aplică de la 1 ianuarie 2010, prezenta decizie ar trebui să se aplice tot de la acea dată.
(6)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexele I și II la Decizia 2009/861/CE se înlocuiesc cu textul anexei la prezenta decizie.
Articolul 2
Prezenta decizie se aplică de la 1 ianuarie 2010.
Articolul 3
Prezenta decizie se adresează statelor membre.
Adoptată la Bruxelles, 10 mai 2010.

Labels: 17
7
3
0
18
15